Welcome: Guest | | | Login | 08/15/2018 12:15:40
स्पर्श अभियान : नि:शक्‍तता की पहचान SA kies nie plaasvervanger vir Scholtz | Netwerk24
Deur Johann de Jager 04 September 2019 08:36
Die Suid-Afrikaanse Davisbeker-tennisbekerspan sal Bulgarye sonder ’n plaasvervanger vir Nik Scholtz op 13 en 14 September in Kaapstad aandurf.
Suid-Afrika se Ruan Roelofse. Foto: Gallo Images
Die span bestaan nou uit net vier spelers. Die dubbelspelspeler Ruan Roelofse of die jong Philip Henning kan in die tweede enkelspelwedstryd ingespan word.
Die lande gaan by die Kelvin Grove-klub in ’n Euro/Afrika Groep II-wedstryd speel.
Scholtz (28) se laaste ITF-wedstryd was in Desember verlede jaar.
Die 18-jarige Henning van die Universiteit van Georgia in die VSA het einde verlede jaar in Lissabon sy buiging vir Suid-Afrika teen Portugal gemaak.
Suid-Afrika se Lloyd Harris, in die 100ste plek, spog met die beste ranglysposisie in die kragmeting.
Bulgarye het toe nie vir Grigor Dimitrov gekies nie.
Dimitar Kuzmanov, 294ste, is die besoekers se voorste speler op die ranglys.
Suid-Afrika: Lloyd Harris, Ruan Roelofse, Raven Klaasen en Philip Henning.
Bulgarye: Dimitar Kuzmanov, Alexandar Lazarov, Alexander Donski, Gabriel Donev en Adrian Andreev.
Meer oor: Tennis | Davisbeker
Voormalige SA speler VSA se nuwe breier